1. **МЕДИЦИНСКИ УНИВЕРСИТЕТ - ПЛЕВЕН**
2. **УЛ. „СВ. КЛИМЕНТ ОХРИДСКИ” № 1, ПЛЕВЕН 5800, БЪЛГАРИЯ**
3. **тел.: + 359 64 884 120 факс: + 359 64 801 603**

Изх. № ...................../.................. 2015 г.

**ДО**

**РЪКОВОДИТЕЛ КАТЕДРА/сектор**

………………………………….............................................

**УВАЖАЕМА/И**……………………………………..,

Напомням Ви, че с мое писмо Изх. № 173/05.07.2015 г. бе отправено искане към преподавателите, участващи в обучението на студентите от факултет „Медицина“, да разработят и предоставят в Центъра за дистанционно обучение (ЦДО) за интегриране в Системата за електронно дистанционно обучение (СЕДО) на две пълнотекстови лекции или две презентации на лекции, които не са разработвани, интегрирани и отчитани по изискванията на приключилия проект за дистанционно обучение „Иновативно и съвременно образование в МУ – Плевен”.

За запознаване с възможностите на СЕДО в нея интегрирана примерна учебна дисциплина, която да даде представа каква информация може да има и как трябва да се организира тя. Към момента всички преподаватели от МУ – Плевен имат права на студенти върху тази дисциплина.

За да осъществите достъп до дисциплината, моля следвайте следните стъпки:

1. Влезте в СЕДО чрез входната точка от Web сайта на МУ – Плевен „ДИСТАНЦИОННА САМОПОДГОТОВКА“ (SELF-TRAINING за английската версия на сайта).
2. В отворената начална страница на СЕДО, въведете същите параметри за вход, които използвате и в Информационната система. За преподавателите от МУ – Плевен тези параметри са ЕГН и парола за достъп (такава, каквато използвате).
3. След успешен вход, ще се отвори страница с обучаващите звена на МУ – Плевен. От тази страница изберете последователно „Други записани потребители на СДО“, „Текуща учебна година“ и учебната дисциплина „Информатика – пример за преподаватели“.
4. В първата секция на тази примерна дисциплина „Инструкция за преподаватели, които ще предоставят информация в СЕДО“ са поставени общи изисквания и примерни файлове, които могат да се използват за попълване на информацията по всички други учебни дисциплини. Моля, прегледайте информацията от файла „Общи изисквания за подготовка на информация за интегриране ...“
5. Отворете файла „Таблици за попълване на информационно съдържание“ и заменете дадената примерна информация с тази по Вашата учебна дисциплина.
6. Предоставете на екипа на ЦДО таблиците и още 2 файла – 2 презентации или 2 пълнотекстови лекции, които след защита срещу отпечатване и копиране ще бъдат интегрирани в СЕДО в секция „Лекционен курс с учебно пособие и материали към него“.

За повече информация и консултации може да осъществите директни връзки с екипа на ЦДО, като за целта използвате адресите за контакти, посочени в Web сайта на МУ – Плевен

„Структура“, „Обслужващи звена“, „Център за дистанционно обучение“.

**РЕКТОР:**

**/проф. д-р Сл. Томов, д.м.н./**